Hotuba kuhusu umuhimu wa kuelimisha mtoto msichana

HOTUBA KUHUSU UMUHIMU WA KUDUMISHA MTOTO MSICHANA 
Mwalimu mkuu, naibu mwalimu mkuu, walimu Kiranja mkuu, Viranja wengine na Wanafunzi wenzangu hamjamboni?
 Mnavyojua leo ni siku kuu yo mtoto wa kike duniani Mimi ni yule yule mtetezi wa elimu ya mtoto msichana na haki zake zote. Nimesimama mbele yenu kuwahutubia kuhusu Umuhimu wa elimu ya msichana.
Elimu ya mtoto msichana ni elimu kwa jamii nzima. Mwanamke ndiye hushikilia familia yake. Kwa mikono yake mwenyewe, mwanamke ataijenga familia yake mwanamke asiyeelimika ni aibu na chukizo kwa familia yake na mwanamke aliyeelimika ni furaha riberibe kwa familia yake. Familia zikiungana zinaunda Jamii. Jamii zenge Wanawake walioelimika ni Jamii zenye maendeleo ya hali juu. Nani kati yetu asiyependa maendeleo ?..
Kuelimisha msichana kinaondoa utegemezi katika kitamaduni za kiafrika, Mwanamke amechukuliwa kama kiumbe kinachomtegemea mwanamume kama kupe anayenyonya damu kwenye mkia wa ngombe. Hii ni kwa kuwa maana mwanamke wa zamani hakupewa nafasi ya kuenda shuleni na kufungua ubongo wake. Msichana atakufungua ubongo wake anapoelimishwa.Baadaye  anapata ajira na kuwasaidia wanajamii kulisukuma gurudumu la maisha. Maana, kichango ni kuchangizana. 
Mtoto wa kike akielimishwa ataepuka ndoa za mapema. Ndoa za mapema zimekuwa na hasara nyingi katika jamii Mojawapo ya hasara hizo ni makosa au unyanyasaji wa wanandoa wachanga.Wasichana wanapoozwa mapema, akili yao huwa haijakoma Hivyo aghalabu huwa hawezi kufanya mazuri yanayofaa kwa kutumia akili kambuzi na akili razini. Huwa wanawategemea waume zao kuamua vitu vidogo vidogo ambapo mwanamke aliyesoma angefanya. Pia wakijiepusha na matatizo kama vile hitilafu za uzazi zinazotokana na kutokomaa kwa nyumba ya uzazi au mjimsichana huyo anapopata ujauzito. 
Sitaki kuwachosha kwa mengi lakini nawaambia kuwa mkielimisha mwanamke, mwanamke huyo atapata nafasi ya kupiga kelele. Atakataa kunyanyaswa na kuhuniwa na wanaume au wanawake wenzake. Hapo zamani za kale mwanamke angenyamaza na kuumia ndani kwa ndani aliponyanyaswa. Elimu ikampa nafasi na ujasiri wa simba na nguvu za kupiga mbiu jambo mbaya linapotokea.
 Kila lililo na mwanzo lina mwisho. Nawashukuru nyinyi nyote kwa kuniazima masikio yenu niwahutubie. Tumuelimishe mtoto msichana ili tushirikiane katika kukurukakara za maisha. Asante.